Mamitiana Rajaonarison

**Mamitiana Rajaonarison**, manana ny anarany manontolo ho **RAJAONARISON Mamitiana Jeannot Ruffin**, dia teraka tamin'ny taona 1973, ary nianatra tao amin'ny Sekolim-Pirenena amin'ny Fitantanan-draharaha (ENA), Nianatra tao amin'ny SEMIPI sy tao amin'ny Akademia Miaramila tao Antsirabe ary manamboninahitra tao amin'ny zandarimariam-pirenena.  Efa Lehiben'ny SAMIFIN , sampam-piarovana ara-bola eto Madagasikara, hatramin'ny taona 2021. Voatendry kosa izy ho Praiminisitra eto Madagasikara izy tamin'ny 15 marsa 2026  .

Taorian'ny nitarihany ny Birao Mahaleotena Miady Amin'ny Kolikoly na BIANCO tao amin'ny faritanin'i Toliara, dia noraisiny tamin'ny taona 2021 ny fitarihana ny SAMIFIN, sampam-piarovam-pirenena ara-bola, toerana izay mbola nanendrena azy indray tamin'ny taona 2025  .

## Zotram-piainana

### Fianarana
Niofana ara-miaramila tao amin'ny Akademia Miaramila Antsirabe i Mamitiana Rajaonarison, ka nahazo ny diplaoma ho manamboninahitra miaramila teo anelanelan'ny taona 1995 ka hatramin'ny taona 1998. Nanohy nianatra tao amin'ny Sekoly Ambony ho an'ny Zandarimariam-pirenena tao Moramanga izy  nanomboka tamin'ny taona 1998 ka hatramin'ny 1999   izay nahazoany ny diplaomam-pampiharan'ny manamboninahitra.

Nizotra ho any amin'ny sehatra iraisampirenena izy nandeha niofana tao Melun, Frantsa, nandalinany ny resaka Zandarimariam-pirenena ka nahazoany diplaoma tamin'ny taona 2003  . 

Mifanindran-dalana amin'ny asany voatonona etsy ambony,  dia nahazo diplaoma avy amin'ny *École nationale d'administration* (ENA) any Frantsa izy tamin'ny taona 2008, nahazoany fahaizana manokana momba ny " Fitantanana ireo andrim-panjakana ". Fenony ity fiofanana ity tamin'ny alalan'ny fahazoana mari-pahaizana fifehezana ny siansa politika tao amin'ny Institut d'études politique (IEP) teto Madagasikara, tamin'ny taona 2015  .

### Asa
Voatendry ho komandin-tafika mpianatra ao amin'ny Sekolin'ny Zandarimariam-pirenena ao Moramanga izy tamin'ny taona 2003 ka hatramin'ny taona 2004. Talohan'izay izy nanovo fizàran-draharaha voalohany tany Frantsa izy amin'ny maha-lehiben'ny sampam-pikarohana heloka bevava tao amin'ny Zandarimariam-pirenena frantsay nanomboka tamin'ny taona 2000 ka hatramin'ny taona 2002  .

Tamin'ny taona 2004  i Mamitiana Rajaonarison, niditra tao amin'ny Birao Mahaleotena Misahana ny ady amin'ny Kolikoly (Bianco) amin'ny maha-mpanao famotorana ambony azy, toerana notanany hatramin'ny taona 2008. Avy eo izy nasondrotra ho lehiben'ny sampana mpanao famotorana tao amin'io andrim-panjakana io ihany, toerana notanany nandritra ny folo taona, nanomboka tamin'ny taona 2008 ka hatramin'ny taona 2018  .

Tamin'ny taona 2018, notendrena ho talen'ny birao mahaleotena misahana ny ady amin'ny kolikoly (Bianco) ao amin'ny faritanin'i Toliara izy, toerana tany amin'ny faritra notazoniny hatramin'ny taona 2021  .

Nanomboka tamin'ny taona 2021 i Mamitiana Rajaonarison no Tale Jeneralin'ny Samifin (Sampan-draharahan'ny Fiarovana Ara-bola eto Madagasikara). Andraikitra entina miady amin'ny famotsiam-bola sy ny famatsiana ara-bola ny asa fampihorohoroana  izany.

### Lalana ara-politika
Tamin'ny 15 marsa 2026 no nanendren'i Michaël Randrianirina, Filohan'ny Fanavaozana  azy  ho Praiminisitra.

## Naoty sy tondro